
MTÜ Partnerid
Koostööprojekt „Põhja-Eesti paepealsed maitsed“
Õppereis "Loviisa Wanade Majade päevad - 2026"

28.-29.august 2026.a.

PROGRAMM

28.august
07.30 Väljasõit Aqva parklast
10.30. Väljub laev Megastar Tallinnast, hiline hommikusöök laevas
12.30  Saabumine Helsingi sadamasse
14.15 Labby mõis https://www.labby.fi Sõidame piki rannikuteed ida suunas, et tutvuda põhjalikumalt Loviisa piirkonnaga. Pernaja lahe kaldal, looduslike niitude ja metsatukkade keskel asub Labby maamõis. Labby mõisa praegune peremees Juha Näri on avas oma pere kodu uksed uudistajatele LWT-tapahtuma raames esmakordselt alles 2024. a. Mõisa puidust peahoone oli mõnisada aastat tagasi kapten von Schanzi ametlikuks residentsiks, seda ümbritseva pargi on kujundanud Soome omaaegne ärimees ja pankur William Thuring, kes tõi 100 aastat tagasi siia põnevaid puude ja põõsaste sorte. Natura-200 piirkonnas asuvas mõisas korraldatakse praegu loodushoiu- ja aiandusealaseid õppekoolitusi, õpetatakse erinevaid vanade majade restaureerimisvõtteid, tegeldakse ka karjakasvatusega. Rannaniite ja ümbrust aitavad hooldada herefordi lihaveised. Mõisas on säilinud omaaegne juustukelder, meierei ning viljaait vanade tööriistadega. Peremees tutvustab meile siinset piirkonda ja oma mõisat. 
15.15 Rönnäsi saarestikumuuseum https://skargardsmuseum.blogspot.com/
16.15 Kabböle sadam ja mälestusmärk
17.30 Porvoo vanalinn. Porvoo on pärl Soome linnade seas, https://www.visitporvoo.fi/en/ Keskajast säilinud linnaplaan, idülliliste õuekestega väikesed puumajad ning linna sümboleiks muutunud punased kauba-aidad sadamas. Neid ranna-aitu peetakse Soome enimpildistatud vaatamisväärsusteks. Porvoole on kuulsust toonud Brunebergi šokolaad (”Neegri suudlus”) ja Soome hümni sõnade autor Johan Ludvig Runeberg.
18.30 Õhtusöök Porvoos  restoranis Zum Beispiel https://zum.fi/ 
19.30 Hotell Haikko Manor&Spa, majutumine,  https://www.haikko.fi/en
20.00-21.30 spaa kasutamise võimalus soovijatel
          
29.august
09.00 väljasõit hotellist
09.40 Pernaja küla, eestlaste hauad	
10.20 Kukkukivi vaatetorn https://retkipaikka.fi/suomen-romanttisin-nakotorni-ja-harjupolku-loytyvat-loviisasta/
11.00 Loviisa vanad majad https://loviisanwanhattalot.fi Edasi suundume romantilisse Loviisasse, mis asutati 1745. aastal Rootsi piirikindlusena. Loviisa esialgse nime Degerby muutis Rootsi kuningas Adolf Frederick Loviisaks pärast oma abikaasa Lovisa Ulrika linnakülastust 1752. aastal. Kaasaegne Loviisa on romantiline ja tugeva kogukonnaga linnake. Elanikud oskavad hinnata ajalugu ja selle peegeldust vanades puitmajades. Vanade majade päästmine pureva ajahamba või ka uuendusmeelse linnavalitsuse käest on muutunud loviisalastele auküsimuseks. Aastast 2005 korraldatakse Loviisa Wanade Majade päevi (LWT-tapahtuma), mis toimub alati augustikuu viimasel nädalavahetusel.  Külastajad saavad päevapiletit lunastades sisse astuda erinevatesse majadesse ja neid ümbritsevatesse aedadesse. Igal aastal teatab oma valmisolekust avada kodu uksed umbes 40 osavõtjat nii Loviisast kui Loviisa ümbrusest. https://loviisanwanhattalot.fi/talot/   Meil on  võimalus näha delikaatselt renoveeritud põnevaid kodusid, vestelda kodude omanikega. LWT-ürituse ajal pakuvad oma kaupu nii käsitöö- kui hoidiste müüjad, on kirbukaid. Väikelinna keskus kihab  saabunud uudistajatest. Üritus on saanud tunnustust nii kohalikul kui riiklikul tasandil ja on väga populaarne soomlaste hulgas, sest eelkõige on LWT eesmärgiks juhtida tähelepanu vanade puitmajade ilule ja päästa nad hävingust. 
15.30 Malmgårdi lossiekskursioon https://malmgard.fi/start/  Lossi ajalugu ulatub 17. sajandisse ning on omapärasel viisil seotud ka Eestiga. Ligi 400 aastat Creutzide suguvõsale kuuluval mõisal on ligi 500 ha põllumaad, läbi ajaloo on tegeldud viljakasvatusega, 1995. aastast aga peamiselt mahetootmisega. Oma pruulikojas valmistatakse kvaliteetõllesid, kõrgeid hindeid on spetsialistidelt saanud speltanisust ökoõlu. Mõisa mitmekesise toodangu müümiseks on oma maapood, mis on Soomes väga populaarne, tellida saab ka interneti kaudu. Energiat annab oma elektrijaam. Lahkelt võetakse vastu turiste, korraldatakse kogukonnaüritusi. Ajaloolisest mõisast on saanud igati tänapäevane ja eesrindlik majandusmõis. Mõisa majandamist juhib nüüd 13-ndat omanikepõlvkonda esindav noor krahv Henrik Creutz, kes võttis mõisa majandamise üle isalt, krahv Johan Creutzilt. Mõisa praegune peahoone esindab hollandi uusrenessanssi ja selle lasi ehitada 1885. aastal Carl Magnus Creutz, kes pidas mõisa vana ampiirstiilis ehitatud puidust peahoonet liiga armetuks. Praegune mõisa suurejooneline peahoone on ühtlasi suguvõsa koduks, kuhu kokkuleppel lubatakse uudistama ka turiste. Maitseme kohalikku käsitööõlut, on võimalus teha ehedast Soome maamõisa poest sisseoste õllest ja speltanisukruupidest ning -jahust roosiäädikani ja emmernisust tehtud lagritsani.
16.30 Talupood-kohvik-pruulikoda https://malmgard.fi/butiken/
18.30 Saabumine Lääneterminali
19.30 Megastar väljub Helsingist, õhtusöök
21.30 Megastar saabub Tallinna
23.00 Saabumine Aqva parklasse

Giid: Pekka Linnainen

